Francuski revolucionarni muzičar španskog porekla Manu Chao predstaviće se publici u Nišu, a koncert će se održati u subotu, 19. oktobra u hali "Mika Antić".

U akustičnom izdanju El Chapulin Solo, prema najavama organizatora, nastupiće Manu Chao koji će pevati i svirati gitaru, za manjom gitarom biće Luciano Falico, dok će bongo svirati Mauro Mancebo.

Manu ne piše svoje pesme, on ih živi. Ne piše o svom životu, peva o njemu. Manu ne spava, on sanja. Kao razglednice prijateljima, ovaj trojac želi da podeli sa publikom svoju muziku u intimnoj atmosferi. Posetioce očekuje akustična verzija njegove stare i nove muzike - najavljuju organizatori.

Koncert organizuje Udruženje "Marker", cena ulaznice je 1.400 dinara, a informacije o prodajnim mestima znaće se u toku sledeće nedelje. Sve informacije o koncertu možete pratiti na njihovom sajtu.